

**Renishaw predstavlja novo ultrakompaktno in visokoponovljivo radijsko merilno glavo**

Globalni ponudnik visokotehnološke opreme Renishaw bo predstavil merilno glavo za obdelovalne stroje RMP400 na sejmih IMTS v ZDA in AMB v Nemčiji, temu pa bo sledil uradni prihod na trg na sejmu JIMTOF 2018 na Japonskem. Ta ultrakompaktna merilna glava z merilnimi lističi je bila zasnovana za manjše 5-osne obdelovalne stroje in predstavlja rešitev s proženjem na dotik za nastavljanje delov, meritve značilnosti in preverjanje zmogljivosti strojev.

**Tehnologija RENGAGE™ za vrhunsko 3D-zmogljivost**

Glava RMP400 se bo pridružila izdelkom RMP600, OMP400, OMP600 in MP250 kot članica družine merilnih glav Renishaw s tehnologijo RENGAGE™, ki združuje preskušeno tehnologijo silicijevih merilnih lističev z ultrakompaktno elektroniko za neprekosljivo 3D-zmogljivost in submikronsko ponovljivost. Merilne glave RENGAGE navdušujejo pri meritvah kompleksnih oblik in kontur, zato so idealne za aplikacije v orodjarstvu ter v letalski in vesoljski industriji. Izjemno nizka prožilna sila pomaga odpraviti poškodbe oblik in površin, zato so te glave idealne za kontrolo občutljivih obdelovancev.

**Radijski prenos za odlično zanesljivost**

Glava RMP400 uporablja radijski prenos v razširjenem spektru s frekvenčnim skakanjem (FHSS), zato je primerna za inštalacije, kjer merilna glava na vretenu ni v vidnem polju komunikacijskega vmesnika. Glava RMP400 s tehnologijo FHSS ni občutljiva na motnje in slepe pege v prenosu signala, zato lahko prepriča z impresivno zanesljivostjo tudi v okoljih, ki so močno obremenjena z radiofrekvenčnim valovanjem.

Za več informacij nas obiščite na naslednjih sejmih: IMTS v Čikagu, ZDA (od 10. do 15. septembra, na razstavnem prostoru 135509 v vzhodni hali); AMB v Stuttgartu, Nemčija (od 18. do 22. septembra, na razstavnem prostoru 7A11 v hali 7); JIMTOF v Tokiu, Japonska (od 1. do 6. novembra, na razstavnem prostoru E7139 v vzhodni hali 7).

-Konec-